# **ครุฑ2บันทึกข้อความ**

บธ.001/63

**ส่วนงาน** คณะวิทยาศาสตร์ หลักสูตรวิทยาศาสตรบัณฑิต สาขาเทคโนโลยีชีวภาพ โทร 3870-2

**ที่** อว 69.5.1.1/1576  **วันที่** 24 ธันวาคม 2567

**เรื่อง** ขอรายงานสรุปเนื้อหาและการนำไปใช้ประโยชน์

**เรียน** คณบดีคณะวิทยาศาสตร์

 ตามที่คณะวิทยาศาสตร์ได้อนุญาตให้ข้าพเจ้าเข้าร่วมโครงการอบรม เรื่อง มาตรฐานความปลอดภัยห้องปฏิบัติการที่เกี่ยวกับสารเคมี (ESPReL Checklist) ในวันพุธที่ 4 ธันวาคม 2567 เวลา 09.00 – 12.00 น. ณ ห้องเอกภพวิทยา คณะวิทยาศาสตร์ มหาวิทยาลัยแม่โจ้ แล้วนั้น

บัดนี้ ข้าพเจ้าได้เข้าร่วมอบรมโครงการดังกล่าว ดังนั้นจึงขอรายงานสรุปเนื้อหาและประโยชน์ที่ได้รับ ดังนี้

1. สรุปเนื้อหาที่ได้รับจากการเข้าประชุม/อบรม ฯลฯ

นโยบายส่งเสริมความปลอดภัยของห้องปฏิบัติการเกี่ยวกับสารเคมีและการขับเคลื่อน (พ.ศ.2566-2570) โดยสำนักงานวิจัยแห่งชาติ (วช.) ระยะที่ 4 สร้างความตระหนักและมุ่งให้เกิดวัฒนธรรมความปลอดภัยอย่างยั่งยืนมีการจัดการความปลอดภัยในห้องปฏิบัติการอย่างเป็นระบบและต่อเนื่อง โดยการสนับสนุนจากหน่วยงานต้นสังกัด มีดังนี้

1. วช. เป็นผู้รับผิดชอบในการดำเนินการตามนโยบายของสภานโยบายการอุดมศึกษา วิทยาศาสตร์วิจัยและนวัตกรรมแห่งชาติ (สภช.) และคณะกรรมการส่งเสริมวิทยาศาสตร์ วิจัยและนวัตกรรม (กสว.) ที่กำหนดให้ห้องปฏิบัติการที่เกี่ยวกับสารเคมีต้องมีความปลอดภัยตามมาตรฐานที่ วช. กำหนด
2. วช. กำหนดมาตรฐานความปลอดภัยห้องปฏิบัติการที่สอดคล้องกับ พรบ.ความปลอดภัยอาชีวอนามัย และสภาพแวดล้อมในการทำงาน
3. วช. ร่วมมือกับหน่วยงานในระบบวิจัย และนวัตกรรมขับเคลื่อนให้เกิดระบบเชื่อมโยงและประเมินการดำเนินงานการจัดการความปลอดภัยห้องปฏิบัติการ กับระบบการจัดสรรทุนที่ชัดเจน ปฏิบัติได้และมีประสิทธิภาพ
4. วช. สนับสนุนให้เกิดหน่วย และระบบบริหารจัดการความปลอดภัยห้องปฏิบัติการที่เกี่ยวกับสารเคมีและวัตถุอันตราย รวมถึงการจัดการของเสียห้องปฏิบัติการ ที่มีประสิทธิภาพด้วยข้อมูลที่ทันสมัยตรวจสอบและประเมินได้อย่างเป็นระบบ
5. วช. พัฒนาให้เกิดเครือข่ายที่ประกอบด้วยบุคลากรที่มีความรู้ ความเข้าใจเกี่ยวกับความปลอดภัยของห้องปฏิบัติการที่เกี่ยวกับสารเคมีทุกระดับ สามารถบริหารจัดการให้เกิดความปลอดภัยห้องปฏิบัติการ พร้อมการตรวจประเมิน และตรวจสอบติดตาม เพื่อให้เป็นไปตามข้อกำหนดของ วช. อย่างต่อเนื่อง
6. วช. สร้างความร่วมมือกับหน่วยงานระดับชาติ และนานาชาติ ผลักดันให้เกิดการจัดการนำสู่เป้าประสงค์

โครงการยกระดับมาตรฐานความปลอดภัยห้องปฏิบัติการวิจัยในประเทศไทย ประกอบด้วย 7 องค์ประกอบหลัก

1. การบริหารระบบการจัดการความปลอดภัย : มีนโยบายและแผน โครงสร้างการบริหาร ผู้รับผิดชอบระดับต่างๆ
2. ระบบจัดการสารเคมี : มีการจัดการข้อมูลสารเคมี การเก็บสารเคมี การเคลื่อนย้ายสารเคมี
3. ระบบการจัดการของเสีย : มีการจัดการข้อมูลของเสีย การเก็บของเสีย การกำจัดของเสีย การลดการเกิดของเสีย
4. ลักษณะทางกายภาพของห้องปฏิบัติการ อุปกรณ์และเครื่องมือ : ประกอบด้วย งานสถาปัตยกรรม งานสถาปัตยกรรมภายใน งานวิศวกรรมโครงสร้าง งานวิศวกรรมไฟฟ้า งานวิศวกรรมสุขาภิบาลและสิ่งแวดล้อม งานวิศวกรรมระบบปรับอากาศและระบายอากาศ งานระบบฉุกเฉินและระบบติดต่อสื่อสาร
5. ระบบการป้องกัน และแก้ไขภัยอันตราย : ประกอบด้วย การบริหารความเสี่ยง การเตรียมความพร้อมและตอบโต้ภาวะฉุกเฉิน ข้อปฏิบัติเพื่อความปลอดภัยโดยทั่วไป ได้แก่ อุปกรณ์เพื่อความปลอดภัยส่วนบุคคล ระเบียบปฏิบัติการแต่ละห้องปฏิบัติการ
6. การให้ความรู้พื้นฐานเกี่ยวกับความปลอดภัยในห้องปฏิบัติการ : มีการอบรมเพื่อให้เกิดความตระหนักถึงอันตรายและความเสี่ยงแก่บุคคลในทุกระดับ การกำหนดวิธีปฏิบัติในการควบคุมความเสี่ยง
7. การจักการข้อมูลและเอกสาร : มีระบบการจัดการเอกสาร คู่มือและข้อแนะนำความปลอดภัย / SOP การทบทวนและปรับปรุงเอกสารให้ทันสมัย

**Concept: การทำ ESPReL Checklist เปรียบเสมือนกับ**

**“การตรวจสุขภาพประจำปี”**

2. ประโยชน์ต่อการปฏิบัติงานในตำแหน่งหน้าที่

2.1 การเข้าร่วมโครงการครั้งนี้จะได้นำองค์ความรู้และประสบการณ์เพื่อบรรลุผลลัพธ์การเรียนรู้ PLOs2 ที่กำหนดไว้ของหลักสูตร การมีทักษะการปฏิบัติงานและทักษะการแก้ไขปัญหาด้านเทคโนโลยีชีวภาพทางการเกษตรรวมถึงสาขาที่เกี่ยวข้อง รวมถึงเพิ่มประสิทธิภาพและทักษะการทำงานในตำแหน่งหน้าที่ให้ดีขึ้นไป

3. ประโยชน์ต่อหน่วยงาน (ระดับงาน/หลักสูตร/คณะ)

3.1 สร้างเครือข่ายให้บุคลากรผู้ปฏิบัติงานในห้องปฏิบัติการ

3.2 แลกเปลี่ยนเรียนรู้ประสบการณ์การทำงานของสายสนับสนุนวิชาการ

3.3 บุคลากรสามารถเพิ่มทักษะการเรียนรู้ประสบการณ์ใหม่มากขึ้น

พร้อมนี้ได้แนบรูปภาพการเข้าร่วมโครงการอบรม มาพร้อมนี้แล้ว

จึงเรียนมาเพื่อโปรดทราบ

 

 ( นายเกรียงศักดิ์ ภูดีทิพย์ )

 ตำแหน่ง นักวิทยาศาสตร์

**ความคิดเห็นของผู้บังคับบัญชาชั้นต้น** (ประธานอาจารย์ผู้รับผิดชอบหลักสูตร/ผู้อำนวยการสำนักงาน/หัวหน้างาน)

 บุคลากรดังกล่าวไปนำความรู้ไปใช้ประโยชน์ ดังนี้(โปรดระบุรายละเอียด)

...........................................................................................................................................................

...........................................................................................................................................................

...........................................................................................................................................................

 ( ผศ.ดร.มยุรา ศรีกัลยานุกูล )

 ประธานอาจารย์ผู้รับผิดชอบหลักสูตรวิทยาศาสตรบัณฑิต สาขาเทคโนโลยีชีวภาพ

**รูปภาพเข้าร่วมโครงการ**





